Ouers gedenk Reeva ná 5 j. met rose en vere | Netwerk24
2 sny dak van vangwa oop om te ontsnap
Man moor gesin, 2-jarige lank saam met lyke in huis
’n Tweejarige meisie is in die hospitaal opgeneem nadat sy met vier ontbinde lyke van haar gesinslede in hulle KwaZulu-Natalse huis gevind is. Sy is ongedeerd.
4 vas wat wag beroof, man skiet
Vier verdagtes is in hegtenis geneem nadat hulle ’n veiligheidswag van die landdroshof in Venterstad in die Oos-Kaap buite die hof oorval en beroof het, en later ’n ander man in die skouer geskiet het.
Dit is klein tegniese foute wat die Springbok-losskakel Handré Pollard Saterdag in Durban so skeef laat korrel het teen Argentinië, sê die skopghoeroe Braam van Straaten.
Wiele begin rol vir Kings danksy nuwe borg
Eindelik is die wiele aan die rol om van die Southern Kings ’n rugby-franchise te maak wat nie elke jaar al sy beste spelers sal verloor nie.
Pos Cheika, pleit Aussie-rugbyskrywer
Die lang messe word in Australië geslyp vir die Wallaby-afrigter, Michael Cheika.
OBK: Vakbonde bly oor kommissie, maar . . .
Die vakverbond Cosatu en die Vereniging van Staatsamptenare (VSA) verwelkom die besluit om korporatiewe beheer by die OBK te ondersoek.
Naspers se Flipkart-transaksie afgehandel
Naspers het Maandag gesê sy belang van 11,18% in die Indiese e-handelgroep Flipkart is finaal vir $2,2 miljard verkoop.
’n Apple-winkel in Amsterdam is die naweek ontruim nadat ’n iPad se battery na bewering ontplof het.
Jong musici wys hul slag
Die gewilde Wes-Kaapse Jeugmusiekfees wat ’n uitsoekgroepie jong musici die geleentheid gee om as soliste te skitter is om die draai en sal na verwagting weer binne ’n oogwink uitverkoop.
Sedert die digter Joan Hambige in 1985 met Hartskrif gedebuteer het, het meer as 25 digbundels uit haar pen verskyn. Vier vertalers het meegewerk om ’n keur uit haar oeuvre in Engels te vertaal. Die bundel, The Coroner’s Wife, het pas by Dryad Press
Sal Meghan ook by pa Thomas gaan kuier?
Meghan, hertogin van Sussex, het die afgelope naweek glo stil-stil sonder prins Harry na Kanada vertrek om eers by haar vriende in Toronto en daarna by haar ma, Doria Ragland, in Los Angeles te gaan kuier.
Deur Cara-Lee Dorfling 14 Februarie 2018 12:23
Selfs ’n eenvoudige advertensie oor die plaaslike bruidskou is genoeg vir haar ma om die verlange na Reeva Steenkamp te laat oorborrel.
Dit was Woensdag vyf jaar sedert Reeva Steenkamp vermoor is. Haar ma, June (voor), Tania Koen (middel), hul prokureur, en Jenna Beckett, ’n familievriend, strooi rose in die see by Port Elizabeth. Foto: Lulama Zenzile
June Steenkamp het Woensdagoggend op Pollockstrand in Port Elizabeth met rose in haar hand vertel hoe ’n radio-advertensie haar na Reeva laat verlang.
“Reeva was altyd ’n model op die bruidskou en iets so klein soos die bruidskou se advertensie herinner my net weer hoe baie ek steeds na haar verlang,” sê sy.
June en Barry Steenkamp staan Woensdag op Pollockstrand in Port Elizabeth, waar hulle rose ter nagedagtenis aan hul vermoorde dogter, Reeva, in die see gestrooi het.
Dit is nou vyf jaar sedert Reeva dood is. Die lemnaeler Oscar Pistorius het haar in 2013 op Valentynsdag in die vroeë oggendure in sy huis in Pretoria-Oos doodgeskiet.
Steenkamp en Barry, Reeva se pa, het saam met Tania Koen, hul prokureur, en Jenna Beckett, ’n familievriend, pienk en wit rose vir Reeva in die see gestrooi.
“Ons doen dit vir Reeva. En op ’n manier glo ek die rose sal hul weg vind na waar haar as nou is,” sê Steenkamp.
“Dit (die hartseer) sal nooit weggaan nie, maar om die rose in die see te strooi bring vir my so ’n bietjie vertroosting.”
Op die vraag hoekom hulle spesifiek Pollockstrand vir die rose-seremonie gekies het, het Steenkamp geantwoord: “Dis oor die dolfyne. Die dolfyne het verlede jaar op Reeva se verjaardag hier verbygeswem.
Die hart in die sand en blomme en vere vir Reeva Steenkamp.
“Reeva het by Tropika-eiland saam met twee dolfyne geswem. Sy het later vir my gesê dít was die beste ervaring wat sy nog in haar lewe gehad het.”
Hulle het met ’n klippie Reeva se naam op die strand geskryf en ’n hartvorm daar om getrek. Toe het hulle blomme en vere by haar naam neergelê.
“Vere is die liefde wat ek en Reeva gedeel het . . . vere is ’n teken.
“Voor haar dood het ons eendag ’n gesprek gehad en vir mekaar gesê dat wanneer een van ons doodgaan, sal ons boodskappe stuur om te sê ons is oukei. Ek het net ná Reeva se dood begin vere kry. En hier het ek vanoggend weer vere op die strand opgetel.”
’n Veermotief is ook op die Reeva Rebecca Steenkamp-stigting se amptelike hemde aangebring.
Koen verduidelik dat dié stigting deur Steenkamp en Barry op die been gebring is om Reeva se werk voort te sit.
“Hierdie stigting is Reeva se stem. Op die dag van haar dood sou sy by Sandton High (in Johannesburg) ’n praatjie gegee het wat oor die opstaan teen die geweld teen vroue en kinders sou handel. Die stigting sal haar werk voortsit,” sê Koen.
Reeva SteenkampFoto: Argief
Meer oor: Reeva Steenkamp | June Steenkamp | Barry Steenkamp | Port Elizabeth | Moord | Rose | Herdenking
Reeva se ma wil nou afsluiting hê
Oorsig: Moet Oscar nie verder afbreek nie
Kyk: Soos die kamera Reeva onthou
‘Zuma wil kommissie nie vertraag’
Forensiese ondersoeker verklap niks oor Minnie se dood
Transnet spog met wins van R4,9 mjd.
Grond: AgriSA sê hof moet formule vir vergoeding toets
OORSIG: Transnet-lokomotiewe beslis verder ondersoek